
ŠIAULIŲ MIESTO SAVIVALDYBĖS ADMINISTRACIJOS
SPORTO SKYRIUS

SPRENDIMO 
DĖL ŠIAULIŲ MIESTO SAVIVALDYBĖS TARYBOS 2015 M. SPALIO 29 D. SPRENDIMO NR. T-284 „DĖL ŠIAULIŲ MIESTO SAVIVALDYBĖS SPORTININKŲ UGDYMO CENTRŲ TEIKIAMŲ MOKAMŲ PASLAUGŲ ĮKAINIŲ SĄRAŠŲ PATVIRTINIMO“  PAKEITIMO AIŠKINAMASIS RAŠTAS

2023-09-12
Šiauliai


Sprendimo projekto tikslas yra pakeisti Šiaulių miesto savivaldybės biudžetinių sporto įstaigų teikiamų mokamų paslaugų įkainių sąrašus, patvirtintus Šiaulių miesto savivaldybės tarybos 2015 m. spalio 29 d. sprendimu Nr. T-284, Dėl Šiaulių miesto savivaldybės sportininkų ugdymo centrų teikiamų mokamų paslaugų įkainių sąrašo patvirtinimo“ panaikinant lengvatinę nuolaidą plaukimo centre „Delfinas“ bei suteikiant naują lengvatą bendrojo ugdymo mokyklų fizinio ugdymo pamokas  sporto centruose vesti nemokamai.

Šiuo sprendimo projektu keičiami Šiaulių plaukimo centro „Delfinas“, Šiaulių sporto centro „Dubysa“, Šiaulių regbio ir žolės riedulio akademijos, Šiaulių lengvosios atletikos ir sveikatingumo centro ir Šiaulių teniso akademijos teikiamų paslaugų įkainių sąrašai dėl šių priežasčių:
. Siūloma panaikinti Šiaulių plaukimo centro „Delfinas“ vieno plaukimo tako nuomos iki 15 asmenų bei mokymo plaukti grupei (iki 15 asmenų), vadovaujant plaukimo treneriui lengvatinius įkainius. Šių paslaugos teikimas nuostolingas, nes dažnu atveju taką nuomoja 2-5 asmenys, tokiu būdu centras patiria dideles eksploatacines ir aptarnavimo išlaidas, apribojamos sąlygos baseinu naudotis didesniam asmenų skaičiui.  Nėra galimybės užtikrinti proporcingą ir tolygų naudojimąsi lengvatinėmis sąlygomis principą paslaugų gavėju atžvilgiu.
. Bendrojo ugdymo mokykloms siūloma, susiderinus tvarkaraščius su sporto centrais naudotis sporto bazėmis nemokamai, kai reikia organizuoti mokyklų fizinio ugdymo pamokas. 
Sportininkų ugdymo centrų teikiamų mokamų paslaugų įkainių sąrašų lyginamieji variantai pridedami.

Siūloma atnaujinti Sąrašus papildant naujų paslaugų įkainiais, panaikinant lengvatinę nuolaidą plaukimo centre „Delfinas“ bei suteikiant naują lengvatą bendrojo ugdymo mokyklų fizinio ugdymo pamokas  sporto centruose vesti nemokamai.	

Pasekmės teigiamos. Pakeistas Sporto centrų teikiamų atlygintinų paslaugų sąrašas atitiks įstaigos ir jos lankytojų poreikius. 

Sprendimui įgyvendinti papildomų teisės aktų nereikia.

Sprendimui įgyvendinti papildomų teisės aktų nereikės. 
Sprendimui įgyvendinti reikalingos lėšos.
Sprendimui įgyvendinti lėšos nereikalingos. 

Antikorupciniu požiūriu rizikingos teisės akto nuostatos nėra. 
Sprendimo projektą parengė Šiaulių miesto savivaldybės administracijos Sporto skyrius. Tiesioginis rengėjas – Sporto skyriaus vyr. specialistė Lina Janauskienė, tel. 59 62 14.

